Ixef wis kraḍ Akenni n yiḍrisen seg tama n uwadem ixuyel kra yugad, iqerreb gma-s n teqcict, yufa anẓad annect ila-t dɣa iɛuhed Rebbi ad yaɣ lal n unẓad ulama d weltma-s, dɣa akken i teḍra. Zalgum, ur teẓri ara almi i as-d-tewwi tgerfa lexbar, taqcict tennejla seg uxxam. Di tmacahut d aserdun i iwalan anẓad ma d tagerfa tessaweḍ-as lexbeṛ maca di tezlit-is Silyuna i yecna Ɛli Meẓyan, iwudam-agi ttwabeddlen, aserdun yuɣal d aɛudiw ma d tagerfa tuɣal d tayaziḍt.